Nafarroako Parlamentuko Mahaiak, 2018ko urtarrilaren 29an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maribel García Malo andreak aurkeztutako galdera, 2007tik 2017ra bitarteko alargun-pentsioen kenkariei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko urtarrilaren 29an

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikia dagoen Maribel García Malo andreak, Legebiltzarreko Erregelamenduan ezarritakoaren babesean, honako galdera hauek aurkezten ditu, idatziz erantzun dakizkion:

– Zein da, PFEZari buruzko Legearen 68. artikuluaren arabera, 2007tik 2017ra bitarteko alargun-pentsioen kenkarien batez besteko zenbatekoa, urtez urte?

– Horietatik, zein da alargun-pentsio horiei osagarri gisa egindako aurrerakinaren batez besteko zenbatekoa? Zein da 2007tik 2017ra bitarte, PFEZaren aitorpenean kenkarien batez besteko zenbatekoa, urtez urte?

Iruñean, 2018ko urtarrilaren 18an

Foru parlamentaria: Maribel García Malo